Αθήνα: 01.02.2016

Αρ. Πρωτ.: 120

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στήριξη απεργίας ΓΣΕΕ - ΑΔΕΔΥ στις 4 Φεβρουαρίου**

Η Εθνική Συνομοσπονδία Ατόμων με Αναπηρία, ως γνήσιος εκφραστής της φωνής πλέον του ενός εκατομμυρίου Ελλήνων και Ελληνίδων με αναπηρία, χρόνιες παθήσεις και των οικογενειών τους, στηρίζει τη γενική απεργία που έχουν προκηρύξει για την Πέμπτη 4 Φεβρουαρίου η ΓΣΕΕ, η ΑΔΕΔΥ και άλλοι φορείς, για το νέο Ασφαλιστικό. Η Ε.Σ.Α.μεΑ. εκφράζει την βαθιά και κατηγορηματική αντίθεσή της επί του νομοσχεδίου που περιορίζει και καταργεί σημαντικά δικαιώματα και παροχές στον τομέα της κοινωνικής ασφάλισης για τα άτομα με αναπηρία, με χρόνιες παθήσεις και τις οικογένειές τους.

Η Ε.Σ.Α.μεΑ. ως τριτοβάθμιος κοινωνικός και συνδικαλιστικός φορέας των ατόμων με αναπηρία στη χώρα μας, στηρίζει και αγωνίζεται για την προάσπιση των δικαιωμάτων της πληθυσμιακής ομάδας που εκτίθεται στον κίνδυνο της φτώχειας και του κοινωνικού αποκλεισμού περισσότερο από οποιαδήποτε άλλη.

Καλούμε τις Ομοσπονδίες των Ατόμων με Αναπηρία, τους φορείς - μέλη αυτών αλλά και όλα τα άτομα με αναπηρία και τις οικογένειές τους, να δώσουν δυναμικό παρόν στην απεργία της 4ης Φεβρουαρίου σε Αθήνα, Θεσσαλονίκη και σε κάθε συγκέντρωση σε όλη τη χώρα, καθώς και τις συνδικαλιστικές οργανώσεις να προβάλλουν τα πάγια και δίκαια αιτήματα του αναπηρικού κινήματος.

**Οι Έλληνες και Ελληνίδες με αναπηρία δεν θα πληρώσουν μια κρίση για την οποία δεν ευθύνονται!**

**Το κάλεσμα της ΓΣΕΕ** [**http://www.gsee.gr/apergies-sillalitiria/**](http://www.gsee.gr/apergies-sillalitiria/)

**Το κάλεσμα της ΑΔΕΔΥ** [**http://adedy.gr/apergia422016-2/**](http://adedy.gr/apergia422016-2/)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**